《临江仙》
明代·薛素素

唤起提壶池上饮，春残满地红英。忽闻墙外子规声，不如归去也，终是不分明。

自抱云和弹一曲，曲终还拟湘灵。风前泪眼几时晴，月高星数点，香冷漏三更。

作者简介：薛素素，明代，字素卿，又字润卿。她工小诗，能书，作黄庭小楷。尤工兰竹，不笔迅捷，兼擅白描大士、花卉、草虫、各具意态，工刺绣。又喜驰马挟弹，百不失一，自称女侠。后为李征蛮所娶。所著诗集名《南游草》。